Heiti verks : Útsýnispallur við Hundafoss Hönnuðir : Þórhildur Þórhallsdóttir Hannað : 2015 - 2016 Samstarfsaðilar : EFLA Verkfræðistofa Hundafoss liggur við vinsæla gönguleið í átt að Svartafossi . Mikill fjöldi ferðamanna leggur leið sína um stíginn og er þörf á áningarstöðum á leiðinni . Hundafoss sést frá göngustígnum en þar sem hann var falinn bak við birkikjarr sóttust gestir í að fara af stígnum til að sjá fossinn betur . Ákveðið var að gera útsýnisstað við stíginn þar sem betur sést í Hundafoss og stuðla að minni ágangi á umhverfið og um leið gera áningarstað þar sem hægt er að draga sig aðeins út af stígnum og njóta útsýnis yfir sandinn og upp á Öræfajökul . Sérstaklega var litið til þess að pallurinn myndi falla vel að umhverfinu og jafnframt vera með líkt yfirbragð og áningarstaðurinn við Svartafoss . Áhersla var lögð á að nota vönduð og endingargóð efni og er pallurinn gerður að mestu úr stáli og að hluta til klæddur með lerki úr íslenskum skógum .